ใช้น้ำยาขจัดคราบสำเร็จรูป ใช้ผลิตภัณฑ์สูตรแอลกอฮอล์ ขจัดคราบด้วยของใช้ในบ้าน
มีขายทั้งในห้างสรรพสินค้าทั่วไปและในเน็ต รวมถึงร้านขายยาและร้านเคมีภัณฑ์ ถ้าจะใช้ผลิตภัณฑ์ที่ว่า ต้องอ่านและทำตามคำแนะนำที่ฉลากอย่างเคร่งครัด โดยวิธีใช้จะต่างกันออกไปตามเส้นใยผ้า และระยะเวลาที่เลอะหมึก น้ำยาที่ใช้ขจัดคราบหมึกปากกาได้เห็นผลชะงัดก็เช่น Amodex Ink Remover และ The Laundress Stain Solution ยิ่งลงน้ำยาขจัดคราบที่หมึกได้เร็วเท่าไหร่ ตัวน้ำยาอเนกประสงค์ก็น่าจะยังช่วยขจัดคราบได้ทันก่อนเซ็ตตัว หลายยี่ห้ออย่าง Tide และ Shout มีไลน์น้ำยาที่ใช้ง่าย ไม่ต้องผสมให้ยุ่งยาก ถึงจะไม่ได้เน้นขจัดหมึกปากกา แต่ก็น่าจะแทนกันได้ โดยเฉพาะถ้าลงมือทันทีหลังเลอะ หลายยี่ห้อมีน้ำยาขจัดคราบขนาดพกพาด้วย เรียกว่าเลอะเมื่อไหร่ ขจัดคราบเมื่อนั้น ไม่ต้องรอให้กลับถึงบ้านซะก่อน ถ้าหมึกปากกาเคมีเลอะผ้าขาว เช่น เสื้อผ้า ผ้าปูที่นอน หรือผ้าปูโต๊ะ ก็ขจัดคราบได้โดยซักในน้ำยาฟอกขาว ถ้าผ้าชิ้นนั้นซักเครื่องได้และทนน้ำยาฟอกขาว ก็ให้ใส่น้ำยาฟอกขาวในเครื่องซักผ้า จากนั้นเดินเครื่องซักด้วยน้ำร้อน ถ้าผ้าใช้น้ำยาฟอกขาวได้ แต่ซักเครื่องไม่ได้ ให้แช่ผ้าในน้ำยาฟอกขาว 10 นาที จากนั้นล้างด้วยน้ำเย็นจัด จนไม่ให้เหลือคราบหมึก ย้ำว่าต้องอ่านรายละเอียดวิธีซักที่ป้ายของเสื้อผ้าซะก่อน จะได้แน่ใจว่าใช้น้ำยาฟอกขาวได้ ถ้าไม่ดูให้ดี ระวังน้ำยากัดผ้า ถึงจะเป็นผ้าขาวก็เถอะ ก่อนจะใช้ผลิตภัณฑ์ใดก็ตามที่ผสมแอลกอฮอล์ ให้ใช้ทิชชู่ 2 - 3 แผ่น หรือผ้าขนหนูเก่าซับไว้ใต้คราบ เพื่อไม่ให้หมึกซึมเลอะเทอะระหว่างขจัดคราบ แบบนี้ถ้าหมึกปากกาเคมีเริ่มซึม ก็จะมีทิชชู่หรือผ้าขนหนูเก่าซับไว้ ไม่เลอะไปถึงผ้าอีกด้าน ถ้าทิชชู่ใต้คราบหมึกเริ่มชุ่ม ให้เปลี่ยนแผ่นใหม่ที่สะอาดเข้ามา หมึกจะได้ไม่ซึมไปที่ผ้าอีกด้าน จุ่มฟองน้ำสะอาดในแอลกอฮอล์ล้างแผลจนชุ่ม แต่ไม่หยด จากนั้นเอาฟองน้ำที่มีแอลกอฮอล์ไปซับรอบๆ คราบก่อน ป้องกันไม่ให้หมึกซึมลามออกไป แล้วค่อยซับที่คราบโดยตรง ซับคราบหมึกด้วยแอลกอฮอล์แบบนี้ไปเรื่อยๆ ประมาณ 1 - 5 นาที จะเอาฟองน้ำชุบแอลกอฮอล์เพิ่มก็ได้  ย้ำว่าให้ซับที่คราบหมึก อย่าเช็ดถู เพราะจะทำให้เลอะเทอะกินวงกว้างกว่าเดิม หรือทำให้หมึกยิ่งฝังแน่นในเส้นใย คุณใช้แอลกอฮอล์ล้างแผลได้กับแทบทุกเนื้อผ้า แต่ถ้าเป็นผ้าบางๆ อย่างผ้าไหม ระวังแอลกอฮอล์กัดผ้าได้ แนะนำให้ซักแห้งแทน ถือขวดสเปรย์ห่างจากคราบประมาณ 2 - 3 นิ้ว (5 - 10 ซม.) โดยเล็งหัวฉีดไปที่คราบ แล้วฉีดพ่นจนคราบหมึกชุ่มสเปรย์ ทิ้งสเปรย์ฉีดผมไว้ให้ชุ่มประมาณ 3 - 5 นาที ค่อยใช้ทิชชู่สะอาดซับหมึกออก ทำซ้ำตามขั้นตอนจนขจัดคราบหมด  ก็เหมือนแอลกอฮอล์ สเปรย์ฉีดผมสูตรแอลกอฮอล์จะทำให้สารเคมีในปากกาเคมีแตกตัว ขจัดออกง่าย  สเปรย์ฉีดผมเหมาะจะใช้กับผ้าหนาๆ แข็งๆ เช่น ผ้าบุเฟอร์นิเจอร์ พรม และหนัง เอาฟองน้ำสะอาดหรือสำลีก้อนชุบน้ำยาล้างเล็บสูตรอะซิโตนจนชุ่ม แต่ไม่หยด แล้วเอาไปซับที่คราบหมึกโดยตรง จะชุบน้ำยาล้างเล็บเพิ่มก็ได้ จนกว่าจะซับคราบออกหมด  น้ำยาล้างเล็บสูตรอะซิโตนส่วนใหญ่ จะใส่ทั้งแอลกอฮอล์และอะซิโตน ซึ่งทั้ง 2 อย่างนี้ช่วยละลายและขจัดคราบหมึกปากกาเคมีจากผ้าได้ อะซิโตนอาจจะแรงไปสำหรับผ้าเนื้อบาง อย่างผ้าคอตตอนหรือลินิน เพราะงั้นแนะนำให้ใช้ยาล้างเล็บอะซิโตนขจัดคราบหมึกปากกาเคมี เฉพาะกับผ้าเนื้อหนาๆ แข็งๆ เช่น ผ้าขนหนูคอตตอนหนา พรม หรือผ้าบุเฟอร์นิเจอร์ บีบเจลล้างมือใส่คราบ ขนาดเท่าเหรียญ 1 - 5 บาท แล้วแต่ว่าคราบใหญ่แค่ไหน จากนั้นใช้ฟองน้ำสะอาดทาเจลวนเป็นวงให้ทั่วคราบ ทิ้งไว้ประมาณ 15 นาที ถ้ายังเหลือคราบ ก็ทำซ้ำตามขั้นตอนจนสะอาด เจลล้างมือนั้นปกติเอาไว้ใช้กับผิวหนังของเรา เพราะงั้นจะอ่อนโยนต่อเนื้อผ้ากว่าน้ำยาอื่นที่ผสมแอลกอฮอล์ เหมาะสำหรับขจัดคราบหมึกจากผ้าเนื้อบาง พอขจัดคราบด้วยน้ำยาสูตรแอลกอฮอล์แล้ว ให้ล้างออกด้วยน้ำเย็นจัด เพื่อขจัดทั้งคราบและน้ำยาออกไปจากผ้า หรือถ้าผ้าชิ้นนั้นซักเครื่องได้ ก็เอาไปซักด้วยน้ำยาซักผ้าสูตรปกติเหมือนทุกวัน หลังขจัดคราบแล้ว ผสมน้ำยาล้างจาน 1 ช้อนโต๊ะ (15 มล.) กับน้ำส้มสายชูกลั่นขาว 1 ช้อนโต๊ะ (15 มล.) และน้ำเย็นจัด 2 ถ้วยตวง (450 - 500 มล.) เข้าด้วยกันในชาม จากนั้นใช้ฟองน้ำสะอาดชุบน้ำยาไปซับที่คราบ ให้ใช้ทิชชู่สะอาดซับน้ำยาเพิ่มประมาณ 2 - 3 วินาที ทุก 5 - 30 นาที โดยทิ้งไว้สักพักทุกครั้งที่ลงน้ำยา จากนั้นราดน้ำเย็นจัดใส่คราบเพื่อล้างน้ำยา สุดท้ายใช้ทิชชู่สะอาดซับที่ผ้าให้แห้ง น้ำส้มสายชูกลั่นขาวผสมน้ำยาล้างจานนั้นใช้ขจัดคราบหมึกปากกาเคมีติดผ้าใยสังเคราะห์ อย่างผ้าบุเฟอร์นิเจอร์ และพรม ได้อย่างมีประสิทธิภาพ คนผสมเบคกิ้งโซดา 1 ช้อนโต๊ะ (15 กรัม) กับน้ำเย็นจัด 1/3 ถ้วยตวง (80 มล.) เข้าด้วยกันจนเหนียวข้น แล้วใช้ทาที่คราบให้ทั่ว ค่อยๆ ขัดเป็นวงให้ซึมลงในคราบ แล้วทิ้งไว้ประมาณ 15 นาทีถึง 1 ชั่วโมง ค่อยซักในเครื่องซักผ้าตามปกติ  เบคกิ้งโซดาใช้ขจัดคราบหมึกปากกาเคมีที่ผ้าบุเฟอร์นิเจอร์และพรม รวมถึงเสื้อผ้าได้ดี หรือจะใช้ยาสีฟันที่ผสมเบคกิ้งโซดาแทนก็ได้ ไม่ต้องผสมเอง แต่ระวังยาสีฟันมีส่วนผสมอื่นที่ส่งผลต่อเส้นใยผ้าได้ แนะนำให้ทดลองใช้แค่เล็กน้อยก่อน ตรงจุดที่ไม่เป็นที่สังเกต ถ้าผ้าซักเครื่องไม่ได้ ให้โรยเบคกิ้งโซดาใส่คราบจนมิด จากนั้นใช้แปรงสีฟันขัดถูจนคราบละลายออกมาจากผ้า ค่อยใช้น้ำเย็นจัดราด ขจัดเบคกิ้งโซดาออกไป เทนมวัวรสธรรมชาติลงในชาม จากนั้นแช่ผ้าส่วนที่เลอะหมึกในนม ย้ำว่าคราบหมึกต้องชุ่มนม โดยแช่ทิ้งไว้ประมาณ 15 นาที ค่อยเอาออกจากชามไปซักในเครื่องตามปกติ นมสดเสียได้ และมีกลิ่นบูด เพราะงั้นแนะนำให้ใช้วิธีนี้เฉพาะคนที่มีเครื่องซักผ้า หรือมั่นใจว่าจะล้างนมออกจากผ้าได้หมดจด หลังขจัดคราบ
ใช้น้ำยาขจัดคราบสูตรที่ใช้กับหมึกปากกาโดยเฉพาะ. ถ้าเพิ่งเลอะ ลองใช้น้ำยาขจัดคราบอเนกประสงค์ดู. ขจัดคราบหมึกด้วยน้ำยาฟอกขาว ถ้าเป็นผ้าขาว. เอาทิชชู่ซับน้ำมันหนาๆ ประกบคราบหมึกทั้ง 2 ด้าน โดยลงน้ำยาฟอกขาวเล็กน้อย. ใช้แอลกอฮอล์ล้างแผลละลายและขจัดคราบหมึก. ใช้สเปรย์ฉีดผมสูตรแอลกอฮอล์ เพื่อความสะดวกรวดเร็ว. ลองใช้น้ำยาล้างเล็บสูตรอะซิโตน ถ้าเป็นผ้าหนา. ขจัดคราบหมึกด้วยเจลแอลกอฮอล์ล้างมือ. ล้างออกด้วยน้ำเย็นจัด. ผสมน้ำส้มสายชูกลั่นขาวกับน้ำยาล้างจาน ใช้ขจัดคราบจากใยสังเคราะห์. ใช้เบคกิ้งโซดาทำน้ำยาขจัดคราบหมึกอเนกประสงค์. แช่ผ้าในนมสดเพื่อขจัดคราบ.
https://www.wikihow.com/Get-Permanent-Marker-Out-of-Fabrics https://www.wikihow.com/Get-Permanent-Marker-Out-of-Fabrics https://www.wikihow.com/Get-Permanent-Marker-Out-of-Fabrics
Trying Store-Bought Stain Removers Using Alcohol-Based Products Removing the Stain with Household Products